Eyong Enoh

Mount Cameroon FC

Enoh memulakan kerjaya bola sepaknya di kelab remaja Little Foot FC from Tiko. Selepas satu musim bermain di Little Foot FC, Enoh berpindah ke Mount Cameroon FC untuk musim the 2003–2004 yang bermain di Divisyen Perdana Cameroon, liga bola sepak teratas pada tanah airnya. Ketika di Mount Cameroon, beliau diberi nama samaran, Verón, kerana aksi beliau kelihatan serupa dengan pemain tengah Argentina, Juan Sebastián Verón.

Mağusa Türk Gücü

Enoh berhijrah ke Mağusa Türk Gücü S.K., sebuah kelab dari Cyprus Utara. Beliau bermain 36 perlawanan liga dan menjaringkan enam gol. Selepas satu musim, beliau berpindah ke Türk Ocağı Limasol, juga kelab di Cyprus Utara. Enoh tidak dapat bermain bersama kelab barunya.

Ajax Cape Town

Selepas tidak gembira di Cyprus Utara, Enoh kembali ke Cameroon dan menandatangani kelab Afrika Selatan, Ajax Cape Town pada musim panas 2006, yang bermain di Premier Soccer League. Pada musim pertamanya di Cape Town, Enoh membuat sembilan penampilan. Pada musim panas 2008, Enoh menjelajah ke Eropah termasuk Perancis, Denmark, Sweden, England tetapi tidak mendapat tawaran baru. Beliau mendapat tawaran dari Maccabi Haifa di Israel tetapi beliau tidak mengikut terma. Harry Redknapp ingin menandatangani pemain Cameroon itu ke Portsmouth tetapi Enoh tidak mendapat pelepasan kerja di England.

Ajax

Pada Ogos 2008, beliau menandatangani kontrak dua tahun bersama Ajax. Enoh menjadi pemain Cameroon pertama yang pernah bermain untuk Ajax. Beliau membuat debut untuk Ajax pada 21 September 2008 menentang Feyenoord. Beliau menjaringkan gol pertamanya di Piala UEFA ketika menentang Olympique Marseille pada 18 Mac 2009. Ketika Frank de Boer mengambil alih sebagai pengurus, Enoh dilihat tidak diberi peluang untuk bermain dan lebih digunakan sebagai pemain gantian.
Enoh menandatangani kelab Liga Perdana Inggeris, Fulham secara pinjaman sehingga penghujung musim pada 31 Januari 2013. Beliau membuat debut untuk Fulham ketika menang 1-0 ke atas Tottenham Hotspur pada 17 Mac 2013.
Enoh kembali ke Ajax pada 11 Julai 2013 dan di mana beliau diberi jersi nombor 26. Olympiakos dan Kasımpaşa telah berminat untuk menandatangani pemain tengah Cameroon itu.
Sebelum beliau ingin berpindah ke Antalyaspor, Enoh telah membuat 98 penampilan liga dan menjaringkan tiga gol. Beliau bermain 13 perlawanan untuk Piala KNVB dan membuat 36 penampilan di pentas Eropah sambil menjaringkan satu gol. Beliau juga mengambil bahagian hanya sekali di Perisai Johan Cruijff.
Pada 11 Januari 2014, Enoh dilaporkan telah menandatangani kelab Turki, Antalya. Ajax menerima bayaran pemindahan itu sebanyak 600.000euro. Beliau membuat debut pada Piala Turki menentang Galatasaray S.K., seri 1-1.

Standard Liège

Pada 30 Ogos 2014, selepas hanya sebulan berpindah ke Antalyaspor, Enoh dilaporkan ke kelab Liga Pro Belgium, Standard Liège dan menandatangani kontrak dua tahun. Bayaran pemindahan itu tidak diketahui. Pada 5 Oktober 2014, Enoh membuat debut untuk kelab barunya menentang Club Brugge. Beliau kemudian dibuang padang selepas menerjah keras ke atas pemain Ruud Vormer selepas 10 minit perlawanan dan perlawanan itu berkesudahan tewas 3-0

Kerjaya antarabangsa

Enoh membuat debut untuk pasukan kebangsaan Cameroon pada 7 Jun 2009 menentang Maghribi pada perlawanan kelayakan Piala Dunia FIFA 2014, seri 0-0. Beliau kemudian dipanggil untuk ke kejohanan Piala Negara-Negara Afrika 2010 di Angola. Beliau memakai jersi 18.
Enoh bermain untuk Cameroon yang layak ke Piala Dunia FIFA 2010 dan membuat debut Piala Dunia pada perlawanan pembukaan kumpulan E menentang Jepun, tewas 1-0. Beliau kemudian bermain dua lagi perlawanan peringkat kumpulan menentang Denmark dan Belanda. Cameroon kemudian tersingkir pada kejohanan itu selepas tewas tiga kali berturut-turut.
Pada 26 Ogos 2010, Enoh menjadi naib kapten pasukan kebangsaan Cameroon di belakang Nicolas N'Koulou. Pada 17 November 2013, Enoh bermain untuk Cameroon menewaskan Tunisia, 4-1 untuk layak ke Piala Dunia FIFA 2014 dan kejohanan Piala Dunia 2014 merupakan kali ketujuh Cameroon layak ke Piala Dunia FIFA.